รัฐมนตรีว่าการกระทรวงทรัพยากรธรรมชาติและสิ่งแวดล้อม ชวนประชาชนลอยกระทง 1 ครอบครัว 1 กระทง ร่วมรักษาแม่น้ำลำคลอง
รัฐมนตรีว่าการกระทรวงทรัพยากรธรรมชาติและสิ่งแวดล้อม ชวนประชาชนลอยกระทง 1 ครอบครัว 1 กระทง ร่วมรักษาแม่น้ำลำคลองนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า สำหรับประเพณีวันลอยกระทงในนี้ ขอความร่วมแรงร่วมใจจากคนไทยทุกคนร่วมประเพณีลอยกระทง เพื่อเป็นการขอขมาและขอบคุณแม่น้ำลำคลอง ที่เปรียบเป็นเส้นสายชีวิต จึงต้องทำสิ่งที่ดีอย่านำขยะลงแม่น้ำลำคลอง จึงขอเชิญชวนให้ลอยกระทง 1 ครอบครัว 1 กระทง หรือคู่ละ 1 กระทง เพื่อทำให้แม่น้ำลำคลองมีความใสสะอาด เพื่อไม่ให้มีกระทงนับหมื่นนับแสนใบที่จะกลายเป็นขยะ เป็นภาระให้ส่วนท้องถิ่นต้องกำจัด และเป็นปัญหากับแม่น้ำลำคลองทุกสาย แม้หลายคนใช้กระทงขนมปัง วัสดุธรรมชาติและวัสดุอื่นๆ แต่หากมีปริมาณมากเกินไป สุดท้ายก็จะกลายเป็นมลภาวะรัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวอีกว่า การรณรงค์ที่ผ่านมาถือว่าได้รับการตอบรับอย่างดี แต่จะได้ผล มากน้อยแค่ไหนนั้น 24 ชั่วโมงนี้จะได้รู้กันว่าคนไทยห่วงใยแม่น้ำลำคลองมากน้อยแค่ไหน โดยปริมาณขยะจะเป็นตัวชี้วัด ซึ่งหากปีนี้ไม่สำเร็จปีหน้าก็จะดำเนินการอย่างต่อเนื่อง ซึ่งเรื่องเหล่านี้ไม่ใช่หน้าที่ใครคนใดคนหนึ่ง หรือหน้าที่รัฐบาลแต่เป็นเรื่องที่ทุกคนต้องช่วยกันในการรักษาสิ่งแวดล้อม